
NERINGOS SAVIVALDYBĖS TARYBA

SPRENDIMAS
DĖL NERINGOS SAVIVALDYBĖS TARYBOS 2019 M. BIRŽELIO 27 D. SPRENDIMO NR. T1-119 „DĖL ATLYGINIMO UŽ VAIKŲ IŠLAIKYMĄ NERINGOS SAVIVALDYBĖS ŠVIETIMO ĮSTAIGOSE NUSTATYMO TVARKOS APRAŠO PATVIRTINIMO“ PAKEITIMO

2020 m. rugsėjo 24 d. Nr. T1-135
Neringa

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Neringos savivaldybės taryba nusprendžia:
1.	Pakeisti Atlyginimo už vaikų išlaikymą Neringos savivaldybės švietimo įstaigose nustatymo tvarkos aprašą, patvirtintą Neringos savivaldybės tarybos 2019 m. birželio 27 d. sprendimu Nr.T1-119 „Dėl atlyginimo už vaikų išlaikymą Neringos savivaldybės švietimo įstaigose nustatymo  tvarkos aprašo patvirtinimo“ (toliau – Aprašas):
1.1.	pakeisti Aprašo 5 punktą ir jį išdėstyti taip:
„5. Vienos dienos atlyginimą už maitinimo paslaugas sudaro išlaidos už maisto produktus (įskaitant prekių pirkimo pridėtinės vertės mokestį), kurį moka tėvai už vaikų ugdymą pagal ikimokyklinio ir priešmokyklinio ugdymo programas, vykdomas visus metus bei tėvai už vaikų, ugdomų pagal neformaliojo vaikų švietimo programą.“
1.2.	pakeisti Aprašo 7 punktą ir jį išdėstyti taip:
„7. Mėnesio atlyginimą už ugdymo(si) aplinkos išlaikymą sudaro ugdymo(si) aplinkai išlaikyti skirtos išlaidos (ugdymo ir higienos priemonėms, medžiagos patalpų funkcionavimui užtikrinti ir kt.). Šis mėnesio atlyginimas už ugdymo(si) aplinkos išlaikymą mokamas už kiekvieną mėnesį, neatsižvelgiant į tai, kiek valandų per dieną ir kiek dienų per mėnesį vaikas lankė švietimo įstaigą ir yra mokamas tėvų už vaikų, ugdomų pagal neformaliojo vaikų švietimo programą.“
1.3.	pakeisti Aprašo 8 punktą ir jį išdėstyti taip:
„8. Mėnesio atlyginimo dydis už ugdymo(si) aplinkos išlaikymą švietimo įstaigų  ikimokyklinio, priešmokyklinio ugdymo grupėse, kai vaikas lanko neformaliojo vaikų švietimo programą, vykdomą – 2 BSI.“
1.4.	pakeisti Aprašo 16 punktą ir jį išdėstyti taip:
„16. Dokumentai, kurių pagrindu taikomos atlyginimo už maitinimo paslaugas lengvatos, pristatomi švietimo įstaigos direktoriui priimant vaiką į švietimo įstaigą arba atsiradus teisei į lengvatą. Atlyginimo už maitinimo paslaugas lengvatos netaikomos tėvams, kurių vaikai ugdomi pagal neformaliojo vaikų švietimo programą.“
1.5.	pakeisti Aprašo 21 punktą ir jį išdėstyti taip:
„21. Mėnesio atlyginimas už ugdymo(si) aplinkos išlaikymą turi būti sumokamas už einamąjį mėnesį tą pačią darbo dieną, kai vaikas priimamas į švietimo įstaigą pagal neformaliojo vaikų švietimo programą. Antrąjį ir paskesnius mėnesius Mėnesio atlyginimas už ugdymo(si) aplinkos išlaikymą mokamas už einamąjį mėnesį iki einamojo mėnesio 5 d.“
2.	Nustatyti, kad Aprašo 16 punkto pakeitimas galioja nuo 2020 m. spalio 1 d.
Skelbti šį sprendimą Teisės aktų registre.

